เอดีบีปล่อยกู้โรงไฟฟ้าพลังแสงอาทิตย์ในไทย
ธนาคารพัฒนาเอเชีย (เอดีบี) สนับสนุนเงินกู้จานวน 85 ล้านเหรียญสหรัฐฯ ก่อสร้างโรงไฟฟ้าพลังแสงอาทิตย์ 3 แห่งในประเทศไทย
12 เม.ย. 2556

ธนาคารพัฒนาเอเชีย (เอดีบี) สนับสนุนเงินกู้จานวน 85 ล้านเหรียญสหรัฐฯ ก่อสร้างโรงไฟฟ้าพลังแสงอาทิตย์ 3 แห่งในประเทศไทย
นาย Daniel Wiedmer ผู้เชี่ยวชาญพิเศษอาวุโสด้านการลงทุน สำนักปฏิบัติงานภาคเอกชนของเอดีบีกล่าวว่า เอดีบีได้ให้การสนับสนุนการก่อสร้างโครงการโรงไฟฟ้าพลังแสงอาทิตย์ขนาดใหญ่ที่ประสบความสาเร็จในประเทศไทย ซึ่งเป็นการเพิ่มความเชื่อมั่นแก่นักลงทุนและสถาบันการเงินในการลงทุนในโรงไฟฟ้าพลังแสงอาทิตย์ซึ่งเป็นเทคโนโลยีที่ผ่านการพิสูจน์แล้ว
โครงการโรงไฟฟ้าพลังแสงอาทิตย์ดังกล่าวนับเป็นโครงการที่ 4 ที่เอดีบีให้การสนับสนุนในประเทศไทย ตั้งอยู่ที่จังหวัดนครปฐมและสุพรรณบุรี ซึ่งจะพัฒนาภายใต้ระเบียบการจำหน่ายไฟฟ้าโดยผู้ผลิตไฟฟ้าพลังงานหมุนเวียนขนาดเล็กมาก ซึ่งซื้อพลังงานหมุนเวียนจากโรงไฟฟ้า และส่งพลังงานสะอาดเข้าสู่ระบบไฟฟ้า โครงการโรงไฟฟ้าพลังแสงอาทิตย์แห่งใหม่นี้จะสามารถลดการปล่อยก๊าซคาร์บอนไดออกไซด์ในปริมาณมากกว่า 60,000 ตัน/ปี ตลอดช่วง 10 ปีแรกของการดำเนินการ
เอดีบีได้อนุมัติเงินกู้จำนวน 1.65 พันล้านบาท (เทียบเท่าประมาณ 52 ล้านเหรียญสหรัฐฯ) แก่บริษัท โซลาร์โก จำกัด ซึ่งเป็นบริษัทเฉพาะกิจถือครองโดยบริษัท ยันฮี เอ็กโก โฮลดิ้ง จากัด ซึ่งบริหารงานโดยบริษัท ผลิตไฟฟ้า จำกัด (มหาชน) หรือเอ็กโก ผู้ผลิตไฟฟ้าเอกชนรายใหญ่รายแรกของประเทศไทย และมีขนาดใหญ่เป็นลำดับสองของผู้ผลิตไฟฟ้าเอกชนรายใหญ่
นอกจากนั้น เอดีบีได้สนับสนุนเงินกู้จำนวน 33 ล้านเหรียญสหรัฐฯ จากกองทุนพัฒนาพลังงานสะอาดของเอดีบี (ADB Clean Technology Fund) ซึ่งเป็นส่วนหนึ่งของกองทุนเพื่อการลงทุนด้านภูมิอากาศ (Climate Investment Fund) ดำเนินงานโดยสถาบันการเงินเพื่อการพัฒนาระหว่างประเทศต่างๆ เพื่อสนับสนุนการใช้เทคโนโลยีคาร์บอนต่ำในภูมิภาค
เอ็กโกวางแผนที่จะเพิ่มกำลังการผลิตติดตั้งจากพลังงานหมุนเวียนให้มากกว่า 300 เมกะวัตต์ภายในปี 2558 จากกำลังการผลิตปัจจุบันที่ 9.9 เมกะวัตต์จากพลังงานชีวมวล และ 64 เมกะวัตต์จากพลังงานแสงอาทิตย์ เงินกู้จากเอดีบีจะช่วยด้านเงินทุนที่จำเป็นในระยะยาว ซึ่งเป็นหนึ่งในอุปสรรคที่สำคัญที่สุดต่อการดำเนินแผนดังกล่าว